section_heading: Služba u Zvjezdanoj floti
paragraph_text: Godine 2373. desila se druga invazija Borga na Federaciju. Worfu je naređeno da preuzme zapovjedništvo nad USS Defiantom i pridruži se floti brodova koja je trebala presresti borgovsku kocku u sektoru 001. Defiant biva teško oštećen, no USS Enterprise dolazi u pomoć i preuzima preživjele, uključujući i Worfa. Nakon što je kocka uništena, Worf je otkrio da je iz nje izišla sfera koja se vratila u 2063. godinu, kako bi asimilirala Zemlju i spriječila prvi kontakt ljudi i Vulkanaca. Nakon što je sfera uništena, Worf je pomogao uništiti borgovski deflektorski odašiljač, tako da je Borg onemogućen u pokušaju da promijeni povijest.